

[prensa@baqueira.es](mailto:prensa@baqueira.es)

[www.baqueira.es](http://www.baqueira.es/)

00 34 93 204 95 57

**Nota de premsa - 7 gener 2016**

**El World Snow Day arriba amb avantatges per iniciar-se en l'esquí a Baqueira Beret**

**L'ocasió per posar-se els esquís per primera vegada està més a mà que mai amb la promoció del Dia Mundial de la Neu que l'estació de la Val d'Aran proposa per a tots els caps de setmana de gener i en la qual gaudeixen d'avantatges els debutants i els seus acompanyants.**

El 17 de gener se celebra el Dia Mundial de la Neu promogut per la Federació Internacional d'Esquí (FIS) per difondre els esports d'hivern a tot el planeta. Baqueira Beret, que compta actualment amb uns gruixos de neu entre els 40 i els 85 cm i 120 km de pistes oberts, s'apunta amb força al projecte. Des del cap de setmana del 9 i 10 de gener es posa en marxa una promoció especial per a debutants i acompanyants que es repetirà durant la resta de caps de setmana de gener (16-17, 23-24 i 30-31).

Aquesta acció inclou les classes d'esquí alpí amb Era Escola (en grups de 8-10 persones) per als dos dies a l'àrea de debutants de Beret entre les 11 a 13 h. També inclou el lloguer de material els dos dies (esquís, botes i bastons). Però hi ha més, perquè també s'inclouen els àpats a pistes. El preu d'aquesta promoció és de 76 € (inclòs l'ús dels remuntadors) per persona el cap de setmana amb els esmentats serveis.

També es premiarà els esquiadors habituals que portin un amic debutant a la promoció ja que el forfet diari els quedarà per 24 € amb accés a tota l'estació.

El punt de trobada serà el dissabte a les 10 del matí a la Torre de Control de Beret, on es recolliran els tiquets que permetran agafar el material i assistir al curset.

Aquesta iniciativa es va iniciar l'any 2007 per part de la FIS per acostar la neu als infants I a les famílies Els objectius són transmetre els beneficis de la pràctica dels esports d'hivern, la importància de gaudir d'aquests amb civisme i responsabilitat i la necessitat de conservar la entorn.

Informació i reserves promoció: carmeta@baqueira.es Tel. 973.639.044

**Més informació Premsa:**

prensa@baqueira.es

www.baqueira.es

www.facebook.com/BaqueiraBeretEsqui

www.twitter.com/baqueira\_beret

baqueira\_beret